### Obrazec 5: Vzorec pogodbe o sofinanciranju projekta

*Vzorec pogodbe preberite, parafirajte in žigosajte na zadnji strani, ni pa je potrebno izpolnjevati.*

**Ministrstvo za okolje, podnebje in energijo**, Langusova ulica 4, 1000 Ljubljana, davčna številka 69434930, matična številka 2632535000, ki ga zastopa minister mag. Bojan Kumer (v nadaljevanju: MOPE)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, z davčno številko \_\_\_\_\_\_\_\_\_\_\_\_\_\_\_, matično številko:\_\_\_\_\_\_\_, ki ga zastopa \_\_\_\_\_\_\_\_\_\_\_ (v nadaljevanju: prejemnik)

skleneta

**POGODBO**

**o sofinanciranju projekta umirjanja prometa na državnih cestah skozi naselja na predlog občin**

**št.**

1. člen

Pogodbeni stranki uvodoma ugotavljata, da:

* je bil v Uradnem listu RS št. \_\_\_\_\_ objavljen »Javni razpis za sofinanciranje projektov umirjanja prometa na državnih cestah skozi naselja na predlog občin (oznaka: JR UPDC 2024)« (v nadaljevanju: javni razpis),
* se je prejemnik prijavil na javni razpis z vlogo za sofinanciranje projekta \_\_\_\_\_\_ (v nadaljevanju: vloga) in bil izbran s sklepom MOPE št.       z dne      ,
* predstavljajo sredstva, dodeljena prejemniku v skladu s to pogodbo, sredstva Sklada za podnebne spremembe (v nadaljevanju: Sklad), ki se prejemniku na podlagi te pogodbe izplačajo v skladu z javnofinančnimi predpisi,
* zadržanje izplačil sredstev in vračilo že izplačanih sredstev za prejemnika ne pomenijo nastanka težko nadomestljive škode,
* sta razpisna dokumentacija, javni razpis in vloga del te pogodbe.

2. člen

Pogodbeni stranki se dogovorita, da so del pogodbenega prava tudi naslednji predpisi in dokumenti:

* Zakon o izvrševanju proračunov Republike Slovenije za leti 2024 in 2025 (Uradni list RS, št. 150/22, 65/23, 76/23 – ZJF-I, 97/23 in 123/23 in 12/24-ZIPRS2425);
* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O, 76/23 in 88/23 – ZOPNN-F);
* Odlok o Programu porabe sredstev Sklada za podnebne spremembe za leta 2023 – 2026 (Uradni list RS, št. 106/23);
* Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22 in 106/23);
* Zakon o celostnem prometnem načrtovanju (Uradni list RS, št. 130/22);
* Zakon o cestah (Uradni list RS, št. [132/22](http://www.uradni-list.si/1/objava.jsp?sop=2022-01-3113), [140/22](http://www.uradni-list.si/1/objava.jsp?sop=2022-01-3442) – ZSDH-1A, [29/23](http://www.uradni-list.si/1/objava.jsp?sop=2023-01-0618) in [78/23](http://www.uradni-list.si/1/objava.jsp?sop=2023-01-2478) – ZUNPEOVE);
* Pravilnik o prometni signalizaciji in prometni opremi na cestah (Uradni list RS, št. 99/15, 46/17, 59/18, 63/19 in 150/21);
* TSC 03.800 : 2009 Naprave in ukrepi za umirjanje prometa (Uradni list RS, št. 55/09, dne 17. 7. 2009);
* TSC 02.203 : 2009 Naprave in ukrepi za umirjanje prometa v nivojskih nesemaforiziranih križiščih (Objava izdaje: Uradni list RS, št. 53/09, dne 10. 7. 2009);
* Zakon o varstvu okolja (Uradni list RS, št. 44/22, 18/23-ZDU-10 78/23-ZUNPEOVE in 23/24);
* Varneje v šolo, Smernice za postavitev in izvedbo urbane opreme ter arhitekturnega oblikovanja prometnih površin za izboljšanje prometne varnosti otrok – šolarjev Ministrstvo za infrastrukturo, Direkcija Republike Slovenije za infrastrukturo, junij 2022;
* Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16);
* Proračun Republike Slovenije za leto 2024 in 2025 (Uradni list RS, št. 150/22 in 123/23);
* Zakon o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23-ZOPNN-F);
* Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri);
* Zakon o varstvu osebnih podatkov (Uradni list RS, št. 163/22);
* Nacionalne smernice za infrastrukturo za hojo; dostopno na naslovu: <https://sptm.si/gradiva/smernice>;
* Smernice za umeščanje kolesarske infrastrukture v urbanih območjih; dostopno na naslovu: <https://sptm.si/gradiva/smernice>;
* vse objavljene spremembe navedenih podlag ter vsa relevantna veljavna zakonodaja.

Pogodbeni stranki sta sporazumni, da se ta pogodba sklepa zaradi dodelitve sredstev Sklada prejemniku, katerega projekt je bil odobren na javnem razpisu, ki niso obremenjeni s kršitvami veljavnih predpisov ali te pogodbe. Pogodbeno razmerje je urejeno s slovenskimi javnofinančnimi predpisi ter je podvrženo tudi nadzoru slovenskih institucij ali organov, ki ugotavljajo kršitve pri uporabi dodeljenih sredstev.

Pogodbeni stranki se dogovorita, da se upravičeni stroški izvedbe projekta sofinancirajo le pod pogojem, da niso nastali s kršitvijo predpisov s področja oddaje javnih naročil ali drugih predpisov ali s kršitvijo te pogodbe.

3. člen

Pogodbeni stranki sta sporazumni, da se ta pogodba sklepa za namen sofinanciranja aktivnosti občin v zvezi s pripravo projektov umirjanja prometa in njihove izvedbe z namenom izboljšanja varnosti in udobja ranljivih udeležencev v prometu na državnih cestah skozi naselja.

Predmet te pogodbe je sofinanciranje upravičenih stroškov izvedbe projekta »……….« (v nadaljnjem besedilu: projekt) pod pogoji in zavezami iz te pogodb. Podrobna vsebina predmeta pogodbe je opredeljena v vlogi prejemnika za projekt št. \_\_\_\_\_z dne \_\_\_\_\_, ki je sestavni del te vloge.

Prejemnik se zavezuje, da bo izvedel aktivnosti v skladu s to pogodbo, vlogo št.      , javnim razpisom in razpisno dokumentacijo.

Pogodbeni stranki s to pogodbo urejata medsebojne pravice, obveznosti in odgovornosti glede sofinanciranja in izvajanja projekta iz drugega odstavka tega člena. Sredstva sofinanciranja se dodeljujejo na podlagi in pod pogoji, ki so navedeni v sklepu o izboru št. \_\_\_\_\_ z dne \_\_\_\_\_\_ in so dogovorjeni s to pogodbo, kar je prejemniku znano in s podpisom te pogodbe prevzema dogovorjene pravice in obveznosti. Neizpolnjevanje pogojev javnega razpisa v obdobju izvajanja projekta predstavlja bistveno kršitev pogodbe.

4. člen

Višina celotnih stroškov projekta je ocenjena na \_\_\_\_\_\_\_\_\_ EUR (brez DDV). Skladno z določili javnega razpisa in vlogo znašajo upravičeni stroški na projektu \_\_\_\_\_\_\_\_\_ EUR (z besedo: ). V skladu s sklepom o izboru bo projekt sofinanciran z nepovratnimi sredstvi v skupni višini največ do \_\_\_\_\_\_\_\_\_ EUR (z besedo: \_\_\_\_), vendar ne več kot 80% vrednosti priprave projekta in njegove izvedbe.

Če se po zaključku projekta izkaže, da je celotna vrednost skupnih upravičenih stroškov nižja od navedene v tej pogodbi, se znesek sofinanciranja zniža na 80% dejanske vrednosti skupnih upravičenih stroškov, prejemnik pa mora presežek sredstev vrniti v roku 30 (tridesetih) dni od pisnega poziva MOPE, povečan za zakonske zamudne obresti od dneva nakazila na TRR prejemnika do dneva nakazila v dobro podračuna proračunskega sklada za podnebne spremembe.

Obdobje porabe sredstev je v letih 2024, 2025 in 2026 oz. do porabe razpoložljivih sredstev. Sredstva se zagotavljajo v državnem proračunu Republike Slovenije, na evidenčnem projektu št. 2550-17-0003 Poraba sredstev Sklada za podnebne spremembe, proračunska postavka št. 231758, področje 2: Trajnostna mobilnost, Ukrep 2.4 – Mehki ukrepi trajnostne mobilnosti.

Neupravičeni stroški in upravičeni stroški, ki so nastali s kršitvijo predpisov ali te pogodbe, niso predmet sofinanciranja po tej pogodbi. Če je prejemnik prejel sredstva, ki niso predmet sofinanciranja po tej pogodbi, jih mora vrniti v roku 30 (tridesetih) dni od pisnega poziva MOPE, povečana za zakonske zamudne obresti od dneva nakazila na TRR prejemnika do dneva nakazila v dobro podračuna proračunskega sklada za podnebne spremembe.

5. člen

Prejemnik je dolžan v celoti izvesti aktivnosti, kot so opisane v vlogi, ter na poziv MOPE redno poročati o izvajanju posameznih aktivnostih. Upravičenec se zavezuje, da bo poročal naslednji obvezni kazalnik – dejansko hitrost V85 na mestu posega ob začetku projekta, pred izvedbo ukrepa in po izvedbi ukrepa, hkrati z zaključnim poročilom. Upravičenec mora spremljati kazalnik še vsaj tri zaporedna leta po zaključku projekta in podatke posredovati MOPE.

6. člen

Sredstva, ki jih prejme prejemnik po tej pogodbi, so strogo namenska. Predmet sofinanciranja so: neposredni stroški storitev (izdelava načrta prometne ureditve oz. višjega nivoja projektne dokumentacije in recenzija projektne dokumentacije za preveritev skladnosti z zahtevami veljavnih predpisov in standardov), izvedba ukrepa (GOI del) oz. več ukrepov v okviru posameznega projekta, oprema in druga opredmetena osnovna sredstva, ki so nastali od datuma objave javnega razpisa v Uradnem listu do vključno 31. 8. 2026 oz. do porabe sredstev, če bodo le ta porabljena pred tem rokom.

Skrajni datum zaključka operacije oz. projekta, ko morajo biti izvedena tudi izplačila dodeljenih sredstev, je 30. 11. 2026.

Dodeljena sredstva so namenska in jih sme prejemnik uporabljati izključno v skladu s pogoji, navedenimi v sklepu o izboru, javnem razpisu, razpisni dokumentaciji in v tej pogodbi, sicer gre za nenamensko porabo sredstev oz. neupravičene stroške.

Dokazila o namenski porabi sredstev morajo zagotavljati revizijsko sled in biti v skladu z opredelitvami iz javnega razpisa in to pogodbo za vsako vrsto upravičenega stroška posebej. Prejemnik mora vselej zagotoviti MOPE in drugim nadzornim organom, ki so opredeljeni v 12. členu te pogodbe, dokazila o namenski porabi sredstev.

V primeru ugotovljene nenamenske porabe sredstev je prejemnik dolžan vrniti prejeta sredstva po tej pogodbi v roku 30 (tridesetih) dni od pisnega poziva MOPE, povečana za zakonske zamudne obresti od dneva nakazila na TRR prejemnika do dneva nakazila v dobro podračuna proračunskega sklada za podnebne spremembe.

Za upravičene stroške, ki presegajo stopnjo sofinanciranja priznanih upravičenih stroškov projekta, in neupravičene stroške na projektu mora prejemnik zagotoviti lastne ali druge finančne vire.

7. člen

Prejemnik se obvezuje, da bo:

* obveznosti, ki jih prevzema s to pogodbo, izpolnjeval v skladu z določili in sestavnimi deli te pogodbe ter aktivnosti izvedel strokovno in vestno;
* MOPE v postavljenem roku dostavljal zahtevana pojasnila v zvezi s projektom;
* predložil dokazila o upravičenosti stroškov v določenem roku;
* izpolnil obveznosti v določenem roku;
* MOPE sproti obveščal o dogodkih, zaradi katerih je podaljšano ali onemogočeno izvajanje projekta;
* ustrezno vodil ločen knjigovodski sistem oziroma ustrezno knjigovodsko evidenco;
* zagotavljal revizijsko sled in hranil vso dokumentacijo v zvezi s projektom, potrebno za zagotovitev ustrezne revizijske sledi v skladu z navodili in veljavnimi predpisi;
* zagotovil, da bo za izvedene ukrepe v okviru projekta izdelana vsa predpisana projektna dokumentacija in pridobljena vsa upravna dovoljenja v skladu z veljavno gradbeno zakonodajo;
* v postopkih nadzora ali revizij projekta navajal vsa dejstva in dokaze, ki bi lahko vplivali na pravilnost ugotovitev v navedenih postopkih;
* omogočil nadzor MOPE nad porabo denarnih sredstev tako, da bo le-ta imel vsak čas možnost vpogleda v poslovne knjige in drugo dokumentacijo v zvezi z namensko porabo sredstev ter obsegom in kvaliteto opravljenih del ter izvajanjem aktivnosti;
* za pogodbeno delo predložil zaključno poročilo o izvršenih delih in predstavitev aktivnosti, skladno s to pogodbo in navodili MOPE;
* zagotovil lastna sredstva, kot je navedel v vlogi in pokril morebitno razliko iz lastnih denarnih sredstev, če bodo stroški pogodbenega dela presegli priznano pogodbeno vrednost;
* hranil račune in druga potrdila o izdatkih za sofinancirane aktivnosti še dve leti po zaključku aktivnosti;
* hranil celotno dokumentacijo vezano na projekt, skladno z zakonodajo Republike Slovenije;
* pri izdelavi različnih tiskanih in drugih gradiv oziroma materialov uporabil logotip MOPE ter da bodo vsi izdelki v slovenskem jeziku;
* v času Evropskega tedna mobilnosti na krajevno običajen način seznanjal občane z dejavnostjo prejemnika v zvezi s projektom, na način, da prispeva k ozaveščenosti in pomenu trajnostne mobilnosti in v nadaljevanju promoviral projekt;
* tekom postopka priprave in izvedbe projekta zagotovil, kjer je to relevantno, upoštevani vidik in oblikovalne ukrepe, ki smiselno preprečujejo diskriminacijo na podlagi spola, rase ali narodnosti, vere ali prepričanja, invalidnosti, starosti ali spolne usmerjenosti ter da bo med celotno pripravo in izvajanjem projekta upošteval načela univerzalne graditve.

V primeru neizpolnjevanja pogodbenih zavez iz prejšnjega odstavka MOPE določi prejemniku rok za odpravo nepravilnosti. Če prejemnik kljub pozivu MOPE pomanjkljivosti ne odpravi v postavljenem roku, MOPE lahko odstopi od pogodbe brez odpovednega roka, prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva MOPE, povečana za zakonske zamudne obresti od dneva nakazila na TRR prejemnika do dneva nakazila v dobro podračuna proračunskega sklada za podnebne spremembe.

Če MOPE v času izvajanja pogodbe ugotovi, da se dodeljena sredstva uporabljajo nenamensko ali so dodeljena sredstva odtujena ali so bila prejemniku dodeljena neupravičeno, prekine izplačevanje sredstev in/ali odstopi od pogodbe brez odpovednega roka, prejemnik pa mora v primeru odstopa vrniti prejeta sredstva po tej pogodbi v roku 30 (tridesetih) dni od pisnega poziva MOPE, povečana za zakonske zamudne obresti od dneva nakazila na TRR prejemnika do dneva nakazila v dobro podračuna proračunskega sklada za podnebne spremembe.

8. člen

Prejemnik se zavezuje, da bo izvedba projekta, ki je predmet sofinanciranja po tej pogodbi, pravilna, zakonita, gospodarna in učinkovita, sicer gre za bistveno kršitev te pogodbe.

Prejemnik s podpisom te pogodbe potrjuje in jamči, da:

- je seznanjen z dejstvom, da je projekt sofinanciran s strani Sklada, in se strinja, da se pri izvajanju projekta upoštevajo predpisi in navodila, ki veljajo za črpanje sredstev iz Sklada;

- je seznanjen z dejstvom, da so udeleženci pri financiranju iz sredstev Sklada dolžni preprečevati, odkrivati, odpravljati nepravilnosti in poročati o njih;

- so pogodbo in vse druge listine v zvezi s to pogodbo podpisale osebe, ki so vpisane v poslovni register Slovenije (v nadaljnjem besedilu: ePRS) kot zakoniti zastopniki prejemnika za tovrstno zastopanje, oziroma druge osebe, ki jih je za to pooblastila oseba, vpisana v ePRS oziroma pooblaščene osebe;

- je MOPE seznanil z vsemi dejstvi, podatki in okoliščinami, ki so mu bili znani ali bi mu morali biti znani in ki bi lahko vplivali na odločitev MOPE o sklenitvi te pogodbe;

- so vsi podatki, ki jih je posredoval MOPE v zvezi s to pogodbo, ažurni, resnični, veljavni, popolni in nespremenjeni tudi v času njene sklenitve.

Kršitve jamstev iz prejšnjega odstavka so bistvene kršitve pogodbe. V primeru takih kršitev MOPE lahko odstopi od pogodbe brez odpovednega roka, prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva MOPE, povečana za zakonske zamudne obresti od dneva nakazila na TRR prejemnika do dneva nakazila v dobro podračuna proračunskega sklada za podnebne spremembe.

9. člen

Prejemnik mora MOPE v pregled posredovati zaključno poročilo o izvedenih aktivnostih z vsemi dokazili o izvedbi.

Zaključno poročilo pregleda in potrdi odgovorni predstavnik na strani MOPE. Prejemnik po prejetem potrdilu o ustreznosti zaključnega vsebinskega poročila izda elektronski račun MOPE, vendar ne kasneje kot 8 dni od izdaje potrdila. Potrdilo o ustreznosti zaključnega poročila je obvezna priloga elektronskega računa.

V primeru, da prejemnik ne dokonča aktivnosti do zgoraj navedenega roka za izvedbo vseh aktivnosti ali v tem roku ne izpolni vseh pogojev, mu MOPE ne potrdi izplačila aktivnosti in s to pogodbo določenih sredstev in mu jih ni dolžan financirati.

Sredstva iz prvega odstavka tega člena bodo izplačana na transakcijski račun št.      , v zakonsko določenih rokih po izstavitvi elektronskega računa, potrjenega s strani MOPE.

10. člen

Če prejemnik iz objektivnih razlogov ne more pravočasno izvršiti pogodbenih obveznosti, je o tem dolžan obvestiti MOPE takoj po nastanku teh razlogov, najkasneje v roku 5 dni od njihovega nastanka oziroma odkar je zanje izvedel in prositi za njegovo primerno podaljšanje.

MOPE odloči o podaljšanju pogodbenega roka glede na njegovo smiselnost oz. do skrajnega datuma zaključka projekta. Če podaljšanje roka nima več smisla, glede na predmet pogodbe, pogodba preneha veljati. V primeru prenehanja veljavnosti te pogodbe sofinancer nima do prejemnika nobenih obveznosti.

11. člen

Ob izteku pogodbenega roka je prejemnik dolžan predati MOPE zaključno poročilo skupaj z dokazili o izvedbi aktivnosti oz. rezultatih aktivnosti in zaključno finančno poročilo. Prejemnik zaključno poročilo pripravi skladno z navodili za pripravo zaključnega poročila, ki so navedena v razpisni dokumentaciji. Prejemnik se strinja z objavo poročila na spletnih straneh MOPE.

Finančno poročilo mora temeljiti na finančno-knjigovodski dokumentaciji, iz katere sta razvidni namenska poraba sredstev ter dokazila o izvedenih plačilih porabljenih sredstev.

12. člen

Prejemnik je za potrebe nadzora in spremljanja porabe sredstev ter doseganja zastavljenega kazalnika dolžan MOPE, revizijskemu organu, drugim nadzornim organom, vključenim v izvajanje, upravljanje, nadzor ali revizijo projektov, sofinanciranih s sredstvi Sklada, predstavnikom Računskega sodišča RS ter njihovim pooblaščencem omogočiti dostop do celotne dokumentacije projekta, vključno z dokumentacijo o izbiri izvajalcev, v posesti prejemnika na način, da sta v vsakem trenutku možna kontrola izvajanja projekta in vpogled v dokumentacijo.

Revizijski organ ali drugi organi, ki izvajajo nadzor, pri opravljanju nadzora niso vezani na predhodne ugotovitve MOPE glede upravičenosti izplačil ali izpolnjevanja pogodbenih obveznosti ter lahko v okviru naknadnega nadzora samostojno oziroma neodvisno od prejšnjih ugotovitev ministrstva ugotavljajo in ugotovijo, da so bila sredstva izplačana neupravičeno ali da so bile kršene pogodbene obveznosti.

MOPE ali drug pristojen organ spremlja in nadzira izvajanje te pogodbe ter namensko porabo sredstev Sklada. MOPE lahko za spremljanje, nadzor in evalvacijo projekta ter porabo sredstev Sklada angažira tudi zunanje izvajalce ali pooblasti druge organe ali institucije.

Če je prejemnik prejel sredstva, za katera se pozneje pri nadzoru nad porabo proračunskih sredstev, dodeljenih za projekt, izkaže, da jih je prejel neupravičeno, MOPE zahteva vrnitev dodeljenih sredstev, prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva MOPE, povečana za zakonske zamudne obresti od dneva nakazila na TRR prejemnika do dneva nakazila v dobro podračuna proračunskega sklada za podnebne spremembe.

13. člen

V primeru, da MOPE ugotovi:

* da je prejemnik prejel sredstva za stroške, ki so predmet te pogodbe, tudi iz drugih virov financiranja (dvojno financiranje);
* da je prejemnik pridobil sredstva sofinanciranja z lažnimi ali nepopolnimi navedbami (tudi v vlogi);
* da je prejemnik nenamensko in negospodarno porabil sredstva po tej pogodbi ali porabil sredstva za izvajanje aktivnosti, ki niso upravičene po javnem razpisu, vlogi in pogodbi;
* da prejemnik ob zaključku aktivnosti brez utemeljenih, objektivnih razlogov ni izpolnil pogodbenih obveznosti ter ni dosegel načrtovanih učinkov in rezultatov;
* da prejemnik kljub predhodnemu opozorilu izvaja aktivnosti, ki so lahko nenamenske z vidika javnega razpisa in predložene vloge;
* vsebinsko, časovno, finančno ne realizacijo projekta oziroma ugotovi, da je prejemnik drugače kršil določila te pogodbe ali ni odpravil nepravilnosti v določenem roku;
* da je prišlo do neupravičene prekinitve izvajanja projekta na strani prejemnika;
* da so bila sredstva porabljena v nasprotju z nameni in cilji razpisa;
* druge razloge, zaradi katerih MOPE šteje, da bi bilo vztrajanje pri pogodbi v nasprotju z veljavno zakonodajo,

lahko odstopi od pogodbe brez odpovednega roka in zahteva od prejemnika vrnitev vseh izplačanih sredstev, ki niso upravičena, s pripadajočimi obrestmi od dneva nakazila do dneva vračila. V primeru zamude pri vračilu sredstev se obračunajo zakonite zamudne obresti od prvega dne zamude obveznosti vračila do dneva vračila.

Prejemnik bo moral v primeru ugotovitve nepravilnosti vrniti prejeta sredstva z obrestmi v roku osmih dni od vročitve zahtevka za vračilo sredstev.

14. člen

Odgovorni/a predstavniki/a pogodbenih strank:

* na strani MOPE:
* na strani prejemnika:

Odgovorni predstavniki/a pogodbenih strank so/sta pooblaščeni/a, da ju zastopajo v vseh vprašanjih po tej pogodbi.

Za morebitno zamenjavo odgovornih predstavnikov pogodbenih strank ni potrebno skleniti pisnega dodatka oz. aneksa k tej pogodbi, ampak zadostuje pisno obvestilo drugi pogodbeni stranki o novi odgovorni osebi.

 15. člen

Prejemnik se zavezuje, da on sam kot tudi nekdo drug v njegovem imenu ali na njegov račun, predstavniku ali posredniku organa ali organizacije iz javnega sektorja, ne bo obljubil, ponudil ali dal kakšne nedovoljene koristi za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

V primeru iz prejšnjega odstavka mora prejemnik že prejeta sredstva skupaj z zakonitimi zamudnimi obrestmi vrniti v proračun Republike Slovenije.

16. člen

Pogodbeni stranki se zavezujeta k varovanju osebnih podatkov in poslovnih skrivnosti v skladu z veljavno zakonodajo.

V skladu z Uredbo (EU) 2016/679 Evropskega Parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov (Splošna uredba o varstvu podatkov, v nadaljnjem besedilu: GDPR) in predpisi, ki urejajo varstvo osebnih podatkov, pogodbeni stranki soglašata, da osebnih podatkov ne bosta uporabljali v nasprotju z določili Uredbe GDPR in predpisi o varstvu osebnih podatkov.

Pogodbeni stranki bosta zagotavljali pogoje in ukrepe za varstvo osebnih podatkov in preprečevali zlorabe v smislu določil Uredbe GDPR in predpisi, ki urejajo varstvo osebnih podatkov.

17. člen

Pogodbeni stranki se dogovorita, da prejemnik ne bo prenesel svoje terjatve do MOPE iz naslova te pogodbe na drugega.

18. člen

Če bi posamična določba te pogodbe postala neveljavna ali bi bilo pravnomočno ugotovljeno, da je neveljavna, ali je ne bi bilo mogoče izpolniti, preostale določbe in pogodba ne prenehajo veljati, če lahko obstanejo brez neveljavne določbe. V tem primeru se bosta pogodbeni stranki v skladu z načeli vestnosti in poštenja z dodatkom k tej pogodbi dogovorili za novo določbo, ki bo po smislu čim bližje neveljavni določbi.

19. člen

Morebitne spore v zvezi s to pogodbo bosta stranki reševali sporazumno, če do sporazuma ne pride, je za spore pristojno sodišče v Ljubljani.

20. člen

Ta pogodba začne veljati, ko jo podpišeta obe pogodbeni stranki. Pogodba se lahko spremeni le s pisnim dodatkom.

21. člen

Pogodba se podpiše v štirih (4) enakih izvodih, od katerih prejme dva (2) izvoda MOPE in dva (2) prejemnik ali pa elektronsko.

|  |  |
| --- | --- |
| **PREJEMNIK:**V      , dne                 , župan/ja | **MOPE:**V Ljubljani, dne      Ministrstvo za okolje, podnebje in energijo**Mag. BOJAN KUMER**Minister |

Priloge:

* Obrazec št. 1 - Vloga
* Obrazec št. 2 - Izjava
* Obrazec št. 4 - Izjava NRP

|  |  |
| --- | --- |
|  |  |
|  |  |
|  |  |